Az EGT-Vegyesbizottság 83/2003 határozata

(2003. június 20.)

az EGT-megállapodás XV. mellékletének (állami támogatás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás XV. mellékletét a 2002. december 6-i 170/2002 EGT-vegyesbizottsági határozat [1] módosította.

(2) Az EK-Szerződés 87. és 88. cikkének foglalkoztatásra nyújtott állami támogatásra történő alkalmazásáról szóló, 2002. december 12-i 2204/2002/EK bizottsági rendeletet [2] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás XV. melléklete az 1f. pontot (70/2001/EK tanácsi rendelet) követően a következő szöveggel egészül ki:

"Foglalkoztatásra nyújtott támogatás

1g. 32002 R 2204: A Bizottsági 2002. december 12-i 2204/2002/EK rendelete az EK-Szerződés 87. és 88. cikkének foglalkoztatásra nyújtott állami támogatásra történő alkalmazásáról (HL L 337., 2002.12.13., 3. o.), melynek helyesbített szövegváltozatát a HL L 349., 2002.12.24., 126. o. tartalmazza.

A rendelet rendelkezéseit e megállapodás alkalmazásában a következő kiigazításokkal kell alkalmazni:

a) az "EK-Szerződés 87. és 88. cikke" fordulaton "az EGT-megállapodás 61. és 62. cikke" értendő;

b) a "Szerződés 87. cikkének (1) bekezdése" fordulaton az "EGT-megállapodás 61. cikkének (1) bekezdése" értendő;

c) a "Szerződés 87. cikke (2) bekezdésének b) pontja" fordulaton az "EGT-megállapodás 61. cikke (2) bekezdésének b) pontja" értendő;

d) a "Szerződés 87. cikkének (3) bekezdése" fordulaton az "EGT-megállapodás 61. cikkének (3) bekezdése" értendő;

e) a "Szerződés 88. cikkének (3) bekezdése" fordulaton a "Felügyeleti Hatóságról és a Bíróságról szóló megállapodás 3. jegyzőkönyvének 1. cikk (3) bekezdése" értendő;

f) a "Szerződés 87. cikke (3) bekezdésének a) pontja" fordulaton az "EGT-megállapodás 61. cikke (3) bekezdésének a) pontja" értendő;

g) a "Szerződés 87. cikke (3) bekezdésének c) pontja" fordulaton az "EGT-megállapodás 61. cikke (3) bekezdésének c) pontja" értendő;

h) a "tagállam" kifejezésen "EK-tagállam vagy EFTA-állam" értendő; a "tagállamok" kifejezésen "EK-tagállamok vagy EFTA-államok" értendő;

i) a "Bizottság" kifejezésen az "EGK-megállapodás 62. cikkének meghatározása szerinti hatáskörrel rendelkező felügyeleti hatóság" kifejezés értendő;

j) az 1. cikk 2. pontjának első bekezdése helyébe a következő szöveg lép: "Ezt a rendeletet az EGT-megállapodás 61-64. cikkének hatálya alá tartozó összes ágazatban nyújtott támogatásra alkalmazni kell, beleértve az e melléklet függelékében szereplő és a megállapodás hatálya alá tartozó termékek előállításával, feldolgozásával vagy értékesítésével kapcsolatos tevékenységeket.";

k) a 3. és az 11. cikkben a "közös piaccal összeegyeztethető" kifejezésen az "EGK-megállapodás működésével összeegyeztethető" értendő;

l) az I. mellékletben, az információkat a registry@eftasurv.int címre kell küldeni;

m) a II. mellékletben, a jelentéseket a registry@eftasurv.int címre kell küldeni."

2. cikk

A 2204/2002/EK rendelet izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. június 21-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [3].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. június 20-án.

az EGT-Vegyesbizottság részéről

az elnök

P. Westerlund

[1] HL L 38., 2003.2.13., 34. o.

[2] HL L 337., 2002.11.13., 3. o.

[3] Alkotmányos követelmények nem merültek fel.

--------------------------------------------------